Ανάκτορα του Μπάκιγχαμ

Τα Ανάκτορα του Μπάκιγχαμ () είναι βασιλική κατοικία στο Λονδίνο και η έδρα της βρετανικής μοναρχίας.

Βρίσκονται κοντά στο Σαιντ Τζέιμς Παρκ στο Λονδίνο. Κατασκευάστηκαν το 1703 για λογαριασμό του Σέφιλντ, δούκα του Μπάκιγχαμ, και αγοράστηκαν το 1761 από τον βασιλιά της Αγγλίας, Γεώργιο τον Γ΄. Επί Γεωργίου Δ΄ το κτίριο δέχθηκε αρκετές αλλαγές αφού προστέθηκαν νέες πτέρυγες έτσι ώστε να διοργανώνει εκεί ο Βασιλιάς τις επίσημες δεξιώσεις του. Την επέκταση ανέλαβε ο Τζον Νας ενώ λίγα χρόνια αργότερα, το 1847, προστέθηκε νέα πτέρυγα στην ανατολική πλευρά των ανακτόρων από τον Έντουαρντ Μπλορ.

Τα ανάκτορα διαθέτουν 602 δωμάτια, εκ των οποίων 19 είναι αίθουσες τελετών, 52 βασιλικά δωμάτια και δωμάτια προσκεκλημένων, 188 δωμάτια προσωπικού και 78 μπάνια. Η Βασίλισσα Ελισάβετ Β΄ για τον εαυτό της έχει κρατήσει 12 δωμάτια και έτσι οι επισκέπτες έχουν την δυνατότητα να περιηγηθούν στο μεγαλύτερο μέρος των ανακτόρων. Τα δωμάτια και οι αίθουσες κοσμούνται με έργα τέχνης των Ρέμπραντ, Ρούμπενς, Βαττώ, Βαν Ντάικ κ.α. Τα ανάκτορα του Μπάκιγχαμ άνοιξαν τις πύλες τους για το κοινό το 1993.

 21ος αιώνας: Βασιλική χρήση και δημόσια πρόσβαση 
Κάθε χρόνο, περίπου 50.000 προσκεκλημένοι επισκέπτες διασκεδάζουν σε πάρτυ κήπου, δεξιώσεις, ακροάσεις και συμπόσια. Τρία πάρτυ κήπου διεξάγονται το καλοκαίρι, συνήθως τον Ιούλιο. Το προαύλιο του Παλατιού του Μπάκιγχαμ χρησιμοποιείται για την τελετή της Αλλαγής της Φρουράς, μιας διαδικασίας που αποτελεί πόλο έλξης για τους τουρίστες (καθημερινά από τον Απρίλιο ως τον Ιούλιο, ενώ μέρα παρά μέρα τους υπόλοιπους μήνες).
μικρογραφία|Είσοδος της Πινακοθήκης της Βασίλισσας.
Το παλάτι, όπως και το Κάστρο Ουίνδσορ, ανήκει στον εκάστοτε μονάρχη, βάσει των δικαιωμάτων του που απορρέουν από το Σύνταγμα. Ωστόσο, δεν αποτελεί προσωπική ιδιοκτησία του μονάρχη, σε αντίθεση με την Οικία Σάντριγχαμ και το Κάστρο Μπαλμόραλ. Πολλά από τα αντικείμενα του Μπάκιγχαμ, του Κάστρου Ουίνδσορ, του Παλατιού του Κένσινγκτον και του Παλατιού του Αγίου Ιακώβου είναι μέρος της Βασιλικής Συλλογής και βρίσκονται στη διαχείριση του μονάρχη. Μπορούν, σε ορισμένες περιπτώσεις, να προβληθούν στο κοινό στην Πινακοθήκη της Βασίλισσας, κοντά στους Βασιλικούς Στάβλους. Σε αντίθεση με το παλάτι και το κάστρο, η πινακοθήκη είναι ανοιχτή συνεχώς για το κοινό και εμφανίζει κατά διαστήματα επιλογή αντικειμένων από τη συλλογή. Καταλαμβάνει το χώρο του παρεκκλησίου που καταστράφηκε από αεροπορική επιδρομή κατά τον Β΄ Παγκόσμιο Πόλεμο. Από το 1993, οι κρατικοί χώροι των Ανακτόρων ανοίγουν για το κοινό κατά τη διάρκεια του Αυγούστου και Σεπτεμβρίου και σε συγκεκριμένες ημερομηνίες κατά τη διάρκεια του έτους. Τα χρήματα που συγκεντρώνονται από τα εισιτήρια χρησιμοποιήθηκαν αρχικά για την ανοικοδόμηση του Κάστρου Ουίνδσορ μετά την πυρκαγιά του 1992, που κατέστρεψε πολλά από τα δωμάτιά του. Μέχρι τις 31 Μαρτίου 2017, 580.000 άτομα είχαν επισκεφθεί το παλάτι και 154.000 την πινακοθήκη.

Η Κυβέρνηση της Αυτού Μεγαλειότητας είναι υπεύθυνη για τη συντήρηση του παλατιού με αντάλλαγμα τα έσοδα από τη Βασιλική Περιουσία. Το Νοέμβριο του 2015, η Κρατική Τραπεζαρία έκλεισε για έξι μήνες, επειδή η οροφή του έγινε δυνητικά επικίνδυνη. Ένα δεκαετές πρόγραμμα εργασιών συντήρησης, συμπεριλαμβανομένων νέων υδραυλικών εγκαταστάσεων, καλωδίων, λεβητών και καλοριφέρ, καθώς και εγκατάσταση ηλιακών συλλεκτών στη στέγη εκτιμάται ότι κόστισε 369 εκατομμύρια στερλίνες και εγκρίθηκε από την Πρωθυπουργό του Ηνωμένου Βασιλείου τον Νοέμβριο του 2016. Η χρηματοδότησή του γίνεται από μια προσωρινή αύξηση της Βασιλικής Επιχορήγησης που καταβάλλεται από τα έσοδα της εκμετάλλευσης της Βασιλικής Περιουσίας και αποσκοπεί στην διατήρηση της ζωής του κτιρίου για τουλάχιστον 50 χρόνια. Τον Μάρτιο του 2017, η Βουλή των Κοινοτήτων του Ηνωμένου Βασιλείου ψήφισε τη χρηματοδότηση του σχεδίου με 464 ψήφους υπέρ έναντι 56 κατά.

Τοιουτοτροπώς, τα Ανάκτορα του Μπάκινγκχαμ είναι σύμβολο και έδρα της βρετανικής μοναρχίας, ενώ αποτελούν σημαντικό τουριστικό αξιοθέατο. Πίσω από τα επιχρυσωμένα κιγκλιδώματα, τις πύλες που ολοκληρώθηκαν από την Εταιρεία Μπρόμσγκροουβ το 1911 και τη διάσημη πρόσοψη του Άστον Γουέμπ, δεν βρίσκεται μόνο μια καθημερινή κατοικία της Βασίλισσας και του Δούκα του Εδιμβούργου, αλλά και η κατοικία του Δούκα της Υόρκης και του Κόμη και της Κόμισσας του Ουέσσεξ.Robinson, σελ. 9. Στο παλάτι στεγάζονται, επίσης, τα γραφεία τους, καθώς και εκείνα της Πριγκίπισσας Άννας και της Πριγκίπισσας Αλεξάνδρας, και είναι ο εργασιακός χώρος για περισσότερα από 800 άτομα. Σχεδιάζεται, ακόμη, να στεγάσει το κύριο γραφείο του Δούκα του Σάσσεξ και της συζύγου του, μετά τη γέννηση του πρώτου τους παιδιού την άνοιξη του 2019.

 Πηγές 

 Robinson, John Martin (1999). Buckingham Palace. Δημοσιευμένο από τη Βασιλική Συλλογή, St James's Palace, Λονδίνο .

 Παραπομπές 

 Εξωτερικοί σύνδεσμοι 

 Επίσημη ιστοσελίδα 

Κατηγορία:Βασιλικές κατοικίες στο Λονδίνο
Μπακιγχαμ